# Harry Potter i zatočenik Azkabana (igra)

### Izvor: Wikipedija

Harry Potter i Kamen mudraca
Proizvođač(i) | KnowWonder (PC) EA Games (konzole) Griptonite (GBA)
Datum(i) izlaska | 2. lipnja 2004.
Žanr(ovi) | avantura/akcija u trećem licu
Način(i) igre | jedan igrač
Platforma | PC, GBA, Xbox, GameCube, PS2

Harry Potter i Zatočenik Azkabana jest videoigra izdana 2004. zajedno s izlaskom filma Harry Potter i Zatočenik Azkabana. I igra i film temelje se na trećem romanu iz serije o Harryju Potteruuautorice J. K. Rowling.

## [uredi] Likovi

### [uredi] Igrivi likovi

- Harry Potter: glavni lik. Igrač kontrolira Harryja tijekom većeg dijela igre. Jedini koji može skakati i brzo trčati (verzije na konzolama).
- Hermione Granger: Harryjeva najbolja prijateljica. Jedina koja se može provući kroz male prolaze. Zna najviše čarolija (verzije na konzolama).
- Ron Weasley: Harryjev najbolji prijatelj. Jedini koji može pronaći tajne prolaze (verzije na konzolama).

### [uredi] Ostali

- Draco Malfoy: Harryjev neprijatelj. Ozlijedi ga hipogrif Kljunoslav u ranoj fazi igre.
- Albus Dumbledore: Ravnatelj Hogwartsa. Rijetko se pojavljuje u igri, ali obavještava igrača koliko je bodova skupio za svoj dom.
- Minerva McGonagall: Profesorica Preobrazbe i predstojnica doma Gryffindora.
- Remus Lupin: Novi profesor Obrane od mračnih sila. Bio je dobar prijatelj Harryjeva oca, Jamesa Pottera.
- Rubeus Hagrid: Prijateljski poludiv koji predaje Skrb za magična stvorenja.
- Filius Flitwick: Profesor Čarolija.
- Sirius Black: "Zatočenik Azkabana". Osuđen za ubojstva trinaest ljudi koja nije počinio. Pobjegao je iz zatvora.

## [uredi] Čarolije

- Alohomora: Čarolija za otključavanje vrata, predmeta i tajnih prolaza.
- Carpe retractum: Čarobno svjetlosno uže koje služi za privlačenje i hvatanje nekih predmeta.
- Depulso: Čarolija za guranje predmeta može se upotrijebiti za aktiviranje prekidača koji su inače nedostupni ili za razbijanje manjih predmeta u kojima može biti nagrada.
- Draconifors: Pretvara okamenjene zmajeve u žive zmajeve kojima se neko vrijeme može upravljati.
- Expecto Patronum: Čarolija kojom se priziva patronus i koja odbija dementore.
- Expeliarmus: (nema je u PC verziji) Onesposobljava i odbija tuđe čarolije.
- Flipendo: (nema je u PC verziji) Slabi protivnike i aktivira neke prekidače.
- Glacius: Čarolija koja služi za zamrzavanje vode, ali i salamandera.
- Lapifors: (samo u PC verziji) Pretvara okamenjenog zeca u živog zeca kojim se neko vrijeme može upravljati.
- Lumos: Čarolija koja se baca na kip Lumos i pruža više svjetla prilikom istraživanja.
- Reparo: (nema je u PC verziji) Popravlja slomljene predmete.
- Rictusempra: Čarolija koja može onesposobiti slabije protivnike.
- Spongify: Čarolija za pretvaranje određenih tepiha u savitljivu i rastezljivu tvar koja može osobu odbaciti na inače nedostupne visine.

## [uredi] Stvorenja

- Bundimun: Stvorenje koje ispušta sluzavi trag. Onesposobljava ga čarolija Rictusempra.

- Leteća knjiga: Čarobna leteća knjiga koja ometa igrače, a možete je uništiti (PC) ili pretvoriti u miša da bi dobili posebnu nagradu.

- Vražićak: Stvorenje nalik vilenjaku. Vražičci bacaju čarobnjačke zamke u obliku eksplozivnih slatkiša. Igrač ga može onesposobiti bacanjem tih slatkiša na njega.

- Čudovišna knjiga čudovišta: Slična letećoj knjizi, ali puno veća. Knjiga napada svakog tko joj se približi izbacivanjem stranica koje možete uništiti čarolijom Depulso.

- Vilenjak: Niska stvorenja plave boje. Postaju veoma opasni i neugodni ako ih se uznemirava. Može ih se onesposobiti čarolijom Rictusempra.

- Vatreni gušteri: Opasni gušteri koji žive u plamenu. Žive sve dok se ne ugasi plamen iz kojeg su nastali.

## [uredi] Predmeti

- Grah sveokusnjak Bertieja Botta: Raznobojan grah kojeg možete pronaći u cijelom Hogwartsu i njegovoj okolici, a u trgovini Freda i Georgea možete ih zamijeniti za čarobnjačke karte i čokoladne žabe.

- Pumpkinove bučnice: Čarobnjačko jelo kojim možete trgovati u Fredovoj i Georgeovoj trgovini (vrijede više od graha sveokusnjaka).

- Paštete: Kolači kojima možete trgovati u Fredovoj i Georgeovoj trgovini.

## [uredi] Radnja

Za cijelu radnju pogledajte Harry Potter i zatočenik Azkabana.

Harry Potter saznaje da je opasni ubojica, Sirius Black, pobjegao iz čarobnjačkog zatvora i da traži Harryja. Harry sa svojim prijateljima, Ronom Weasleyjem i Hermione Granger, vježba čarolije koje su mu potrebne da bi se suočio s Blackom. Ali Black nije baš onakav kakvim se čini: osuđen je za ubojstva trinaestero ljudi koja nije počinio, a pravi ubojica, Peter Pettigrew, skriva se pod krinkom Ronova štakora Šugonje. Zajedno s profesorom Lupinom i Siriusom Blackom, Harry, Ron i Hermione uspijevaju raskrinkati Pettigrewa, ali on bježi kad se Lupin pretvori u vukodlaka. Harry i Hermione pomoću vremokreta vraćaju se u prošlost da bi spasili Hagridovog hipogrifa, Kljunoslava, i pomoću njega spasili i Blacka...

Serija Harry Potter spisateljice J. K. Rowling

Kamen mudraca | knjiga | film | igra
Odaja tajni | knjiga | film | igra
Zatočenik Azkabana | knjiga | film | igra
Plameni Pehar | knjiga | film | igra
Red feniksa | knjiga | (film) |
Princ miješane krvi | knjiga | (film) |
Sveci smrtnici | (knjiga) |  |

Druge knjige | Druge igre
Čudesne zvijeri i gdje ih naći | Harry Potter: Svjetsko prvenstvo u metloboju
Metloboj kroz stoljeća |

Likovi – Mjesta – Prijevodi – Čarobnjački svijet – Članci

Dobavljeno iz "http://hr.wikipedia.org../../../h/a/r/Harry_Potter_i_zato%C4%8Denik_Azkabana_%28igra%29_c75b.html"

Kategorija: Računalne igre o Harryju Potteru

##### Views

- Članak
- Razgovor
- Trenutna inačica

##### Traži

##### Drugi jezici

- English
- עברית
- Italiano
- ‪Norsk (bokmål)‬
- Polski
- Svenska
- 中文